અત્રે ઉલ્લેખનીય છે કે, તા.16 જુલાઇથી શરૂ કરાયેલ અભિયાનમાં ભારે વરસાદમાં કામગીરી બંધ રાખવા છતા 45990 બાળકોને રસીથી આરક્ષિત કરાયા છે અને જિલ્લાનું 9 માસથી 15 વર્ષનું એક પણ બાળક ઓરી રૂબેલા રસીથી વંચિત ના રહે તેવા આરોગ્ય વિભાગનાં પ્રયાસો છે. ઓરીથી દરવર્ષે દેશમાં 40 હજાર જેટલા બાળકોના મૃત્યું થાય છે. જેમાંના મોટાભાગનાં બાળકોએ ઓરીની રસી લીધેલી હોતી નથી. રૂબેલા એટલે નુરબીબી વાઇરસ જો સગર્ભા માતાને લાગી જાય તો તેને ગર્ભપાત થવાની સંભાવના વધી જાય છે. વળી ગર્ભસ્થ બાળક ખોડખાપણ અને મંદબુધ્ધીવાળું પણ જન્મી શકે છે. આ રોગને અટકાવવા તમામ બાળકોને રસી આપી દેશમાંથી આ વાઇરસનો પગપેસારો અટકાવવાં સાથે તેનો નિકાલ કરવો જરૂરી છે.